Маючы багаты педагагічны досвед, я з упэўненасцю магу сказаць: 90 адсоткаў поспеху дзіцяці – гэта яго мама і тата. Падмурак паспяховасці дзіцяці ствараюць яго бацькі. Поспех прыходзіць, калі сям’я падтрымлівае захопленасць сына або дачкі, у тым ліку фінансава, калі дарослыя знаходзяць час прыводзіць на трэніроўкі рэгулярна, без адгаворак, што “адзін пропуск нічога не значыць”, паважліва адносяцца да заняткаў у спартыўнай школе, разам едуць на спаборніцтвы. Калі такога няма, то дзеці перастаюць займацца, хоць многія з іх сапраўды таленавітыя ад прыроды.